ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπλήρωση - τροποποίηση απόφασης έγκρισης
ανώτατου ορίου επιτρεπόμενων ημερών κίνησης
εκτός έδρας υπαλλήλων υπηρετούντων σε υπηρεσίες του Δήμου Θεσσαλονίκης Νομού Θεσσα-
λονίκης για το έτος 2024.
Έγκριση της υπ’  αρ. 32/2024 (ΑΔΑ: 6ΚΚ7ΩΩΗΖΙΩ6) απόφασης Δημοτικού Συμβουλίου του Δή-
μου Ωραιοκάστρου που αφορά σε προσωρινές
κυκλοφορικές ρυθμίσεις σε Δημοτική οδό στα
πλαίσια του έργου: «Συντήρηση οδού κεντρικής
εισόδου Τ.Κ Νεοχωρούδας του Δήμου Ωραιοκάστρου».
Δημοσίευση της υπ’  αρ. 10/05.02.2024 απόφασης
του
Διοικητικού
Συμβουλίου
της
Δημοτικής
Επιχείρησης
Ύδρευσης
Αποχέτευσης Δήμου Βόλβης (Δ.Ε.Υ.Α.Β.) Νομού Θεσ-
σαλονίκης, η οποία εγκρίθηκε με την υπ’ αρ. 45/
27.02.2024 όμοια του Δημοτικού Συμβουλίου Δήμου Βόλβης, περί σύστασης μη αμειβόμενης Επι-
τροπής και ορισμός μελών αυτών, για την κρίση
και λήψη αποφάσεων επί αιτημάτων καταναλωτών- ιδιωτών στη Δ.Ε.Υ.Α.Β. Νομού Θεσσαλονίκης
Καθιέρωση υπερωριακής εργασίας σαράντα πέντε (45) υπαλλήλων της Διεύθυνσης Διοίκησης
της Γενικής Διεύθυνσης Εσωτερικής Λειτουργίας
της Αποκεντρωμένης Διοίκησης Ηπείρου - Δυτικής Μακεδονίας για το Α’ εξάμηνο έτους 2024.
Καθιέρωση υπερωριακής εργασίας πέραν από τις
ώρες υποχρεωτικής απασχόλησης κατά το έτος
2024 για το μόνιμο προσωπικό που απασχολείται με το Πρόγραμμα Καταπολέμησης του δάκου
της ελιάς στην Περιφερειακή Ενότητα Κέρκυρας
(Πρόγραμμα δακοκτονίας 2024).
ΑΠΟΦΑΣΕΙΣ
Αριθμ. 42437
(1)
Συμπλήρωση - τροποποίηση απόφασης έγκρισης
ανώτατου ορίου επιτρεπόμενων ημερών κίνησης
εκτός έδρας υπαλλήλων υπηρετούντων σε υπηρεσίες του Δήμου Θεσσαλονίκης Νομού Θεσσα-
λονίκης για το έτος 2024.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Τις διατάξεις του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Τις διατάξεις της παρ. 3 του άρθρου 2 «Κάλυψη
δαπανών μετακινούμενων υπαλλήλων εντός και εκτός
Επικράτειας και άλλες διατάξεις» του ν. 2685/1999 (Α’ 35).
3. Τις διατάξεις της παρ.  1 του άρθρου 9 του
ν. 3833/2010 «Προστασία της εθνικής οικονομίας- επείγοντα μέτρα για τη αντιμετώπιση της δημοσιονομικής
κρίσης» (Α’ 40).
4. Τις διατάξεις του άρθρου 3 της υποπαρ. Δ.9 της παρ. Δ
του άρθρου 2 του ν. 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας
Χρηματοδότησης» (Α’ 94).
5. Την υπό στοιχεία οικ. 2/74450/ΔΕΠ/24.11.2015 εγκύκλιο του Υπουργείου Οικονομικών «Παροχή οδηγιών για
την εφαρμογή των διατάξεων της υποπαρ. Δ9 της παρ.
Δ του άρθρου 2 του ν. 4336/2015 «Δαπάνες μετακινούμενων εντός και εκτός επικράτειας» (Α’ 94).
6. Τις διατάξεις της παρ.  2 του άρθρου 36 του
ν. 4484/2017 «Προσαρμογή της Ελληνικής Νομοθεσίας
στις διατάξεις της Οδηγίας (ΕΕ) 2016/881 και άλλες διατάξεις» (Α’ 110).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2125
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
7. Τις διατάξεις της περ. ββ της παρ. Α του άρθρου 8 του π.δ. 142/2010 « Οργανισμός της Αποκεντρωμένης
Διοίκησης Μακεδονίας- Θράκης» (Α’ 235).
8. Τις διατάξεις των άρθρων 28 και 28Α του ν. 4354/2015 «Εκδημοκρατισμός της Διοίκησης - Καταπολέμηση
γραφειοκρατίας και Ηλεκτρονική Διακυβέρνηση, Αποκατάσταση αδικιών και άλλες διατάξεις» (Α’ 47).
9. Την υπ’ αρ. 86781/19-12-2022 (Υ.Ο.Δ.Δ. 1183), απόφαση του Υπουργού Εσωτερικών, αναφορικά με τον διορισμό του Ιωάννη Σάββα του Κωνσταντίνου στη θέση του Γραμματέα της Αποκεντρωμένης Διοίκησης Μακεδονίας -
Θράκης.
10. Το υπ’ αρ. 42080/23.02.2024 διαβιβαστικό αίτημα του Δήμου Θεσσαλονίκης Νομού Θεσσαλονίκης, αναφορικά
με το ανώτατο όριο επιτρεπόμενων κατ’ έτος ημερών κίνησης εκτός έδρας υπαλλήλων του πρώην Ν.Π.Δ.Δ. «ΚΕΝΤΡΟ
ΠΟΛΙΤΙΣΜΟΥ ΘΕΣΣΑΛΟΝΙΚΗΣ», που μετακινούνται για την εκπλήρωση σκοπών του Δήμου Θεσσαλονίκης Νομού
Θεσσαλονίκης, σχετικά με τις αιτιολογημένες ανάγκες μετακίνησης των ανωτέρω λόγω συμμετοχής σε συναντήσεις,
συνέδρια, ημερίδες, εκδηλώσεις, διεκπεραιώσεις υποθέσεων του Δήμου εκτός έδρας κ.λπ.
11. Την υπ’ αρ. 172501/29.12.2023 απόφαση Γραμματέα της Αποκεντρωμένης Διοίκησης Μακεδονίας - Θράκης
«Ανώτατο όριο επιτρεπόμενων ημερών κίνησης εκτός έδρας υπαλλήλων υπηρετούντων σε υπηρεσίες του Δήμου
Θεσσαλονίκης για το έτος 2024» (Β’ 7756).
12. Το γεγονός ότι από την απόφαση αυτή δεν προκαλείται καμία επιπλέον επιβάρυνση στον προϋπολογισμό του
Δήμου Θεσσαλονίκης για το έτος 2024. Κατά τη διάρκεια του οικονομικού έτους 2024 ενδέχεται να τροποποιηθούν
οι ανωτέρω πιστώσεις, αποφασίζουμε:
Συμπληρώνουμε - τροποποιούμε την υπ’ αρ. 172501/29.12.2023 (Β’ 7756) αρχική απόφαση αναφορικά με την
έγκριση ανώτατου ορίου επιτρεπόμενων κατά το έτος 2024 ημερών μετακίνησης εκτός έδρας υπαλλήλων υπηρετούντων σε υπηρεσίες του Δήμου Θεσσαλονίκης για το έτος 2024, ως εξής:
ΠΡΩΗΝ Ν.Π.Δ.Δ. «ΚΕΝΤΡΟ ΠΟΛΙΤΙΣΜΟΥ ΘΕΣΣΑΛΟΝΙΚΗΣ»
Αριθμός Προτεινόμενων
Υπαλλήλων
Κλάδος/Ειδικότητα
Προτεινόμενων
υπαλλήλων
Κατηγορία Εκπαίδευσης
Προτεινόμενων υπαλλήλων
Όριο επιτρεπόμενων
ημερών κίνησης εκτός
έδρας/ανά υπάλληλο
ΚΑΘΗΓΗΤΡΙΑ ΧΟΡΟΥ
(ΚΑΛΛΙΤΕΧΝΙΚΗ
ΔΙΕΥΘΥΝΤΡΙΑ)
ΠΕ
ΚΑΘΗΓΗΤΡΙΑ ΧΟΡΟΥ
ΤΕ
ΚΑΘΗΓΗΤΡΙΑ ΡΥΘΜΙΚΗΣ
ΤΕ
ΣΥΝΟΔΟΣ ΠΙΑΝΙΣΤΡΙΑ
ΤΕ
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 22 Μαρτίου 2024
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 42763
(2)
Έγκριση της υπ’ αρ. 32/2024 (ΑΔΑ: 6ΚΚ7ΩΩΗΖ-ΙΩ6) απόφασης Δημοτικού Συμβουλίου του Δήμου Ωραιοκάστρου που αφορά σε προσωρινές κυκλοφορικές ρυθμίσεις σε Δημοτική οδό στα πλαίσια του έργου:
«Συντήρηση οδού κεντρικής εισόδου Τ.Κ Νεοχωρούδας του Δήμου Ωραιοκάστρου».
Ο ΓΡΑΜΜΑΤΕΑΣ
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας  (ΚΟΚ) (ν. 2696/1999, Α’ 57), και ιδιαίτερα το άρθρο 52 όπως τροποποιήθηκε
με το άρθρο 46 του ν. 3542/2007 «Τροποποιήσεις διατάξεων του ΚΟΚ» (Α’ 50) και αντικαταστάθηκε με το άρθρο
48 του ν. 4313/2014.
2. Τον ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις» (Α’ 112).
3. Τα βασιλικά διατάγματα του 1956 (Α’ 47) περί καθορισμού των επαρχιακών οδών των Νομών του Κράτους.
4. Την υπό στοιχεία ΔΜΕΟ/ε/0/266/1995 υπουργική απόφαση «Ανακατάταξη Επαρχιακού Οδικού Δικτύου των
Νομών της Χώρας» (Β’ 293).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
5. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-01-2015 εγκύκλιο
(ΑΔΑ: Ω37Χ1-2ΥΑ) της Γενικής Γραμματείας Υποδομών του
Υπουργείου Υποδομών Μεταφορών και Δικτύων σχετικά
με μέτρα ρύθμισης της κυκλοφορίας για την εκτέλεση
έργων.
7. Το Κεφ. ΣΤ’ της παρ. 3 του άρθρου 40 του ν. 4735/2020
«Τροποποίηση του Κώδικα της Ελληνικής Ιθαγένειας, νέο
πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγέ-
νειας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και άλλες
διατάξεις» (Α’ 197).
8. Την υπό στοιχεία ΔΜΕΟ/Ο/613/2011 υπουργική απόφαση «Έγκριση: 1) Οδηγιών Μελετών Οδικών Έργων Κα-
τακόρυφης Σήμανσης Αυτοκινητοδρόμων (ΟΜΟΕ - ΚΣΑ),
2) Προδιαγραφών και Οδηγιών Σήμανσης Εκτελούμενων
Έργων (ΟΜΟΕ - ΣΕΕΟ)» (Β’ 905).
9. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
10. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’  237).
11. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
12. Το π.δ. 142/2010 «Οργανισμός της Αποκεντρωμένης
Διοίκησης Μακεδονίας - Θράκης» (Α’ 235).
13. Την υπ’ αρ. 86781/19-12-2022 απόφαση του Υπουργού Εσωτερικών «Διορισμός του Ιωάννη Σάββα του Κων-
σταντίνου, στη θέση του μετακλητού Γραμματέα Αποκεντρωμένης Διοίκησης Μακεδονίας - Θράκης» (ΥΟΔΔ
1183).
14. Την υπ’ αρ. 263518/22-12-2022 απόφαση του
Γραμματέα της Αποκεντρωμένης Διοίκησης Μακεδονίας - Θράκης με θέμα «Ανάθεση άσκησης αρμοδιοτήτων
σε οργανικές μονάδες της Αποκεντρωμένης Διοίκησης
Μακεδονίας-Θράκης και παροχή εξουσιοδότησης υπογραφής πράξεων και εγγράφων "Με εντολή Γραμματέα"
στους προϊσταμένους των οργανικών μονάδων της Αποκεντρωμένης Διοίκησης Μακεδονίας-Θράκης» (ΑΔΑ:
6ΚΚΖΟΡ1Υ-ΙΧΑ), με την οποία ανατίθεται στην Υπηρεσία
μας η άσκηση της αρμοδιότητας που ορίζεται με τις διατάξεις του α’ εδαφίου της παρ. 1 του άρθρου 52 του ν.
2696/1999 (Α’ 47).
15. Το υπ’ αρ. 2038/2-2-2024 έγγραφο της Διεύθυνσης
Τεχνικών Υπηρεσιών και Πολεοδομίας του Δήμου Ωραιοκάστρου με το οποίο διαβιβάζεται στην υπηρεσία μας η
απόφαση του θέματος με τη κυκλοφοριακή μελέτη που τη
συνοδεύει. Το παραπάνω έγγραφο πρωτοκολλήθηκε στην
Υπηρεσία μας στις 5-2-2024 και έλαβε τον υπ’ αρ. 17793.
16. Το υπ’ αρ. 20763/9-2-2024 έγγραφο της Διεύθυνσης
Διοίκησης της Αποκεντρωμένης Διοίκησης Μακεδονίας
Θράκης (ΑΔΜΘ) με το οποίο διαβιβάζεται στην υπηρεσία μας η υπ’ αρ. 32/26-1-2024 (ΑΔΑ: 6ΚΚ7ΩΩΗΖ-ΙΩ6)
Απόφαση Δ.Σ ελεγμένη ως προς το νομότυπο της διαδικασίας έκδοσής της. Το παραπάνω έγγραφο πρωτο-
κολλήθηκε στην Υπηρεσία μας στις 9/2/2024 και έλαβε
τον υπ’ αρ. 20767.
17. Το υπ’ αρ.  32498/4-3-2024 έγγραφο της υπηρεσίας
μας με το οποίο γίνονται παρατηρήσεις και ζητούνται
διευκρινήσεις επι των κυκλοφοριακών ρυθμίσεων της
παρούσης.
18. Το υπ’ αρ.  4427/13-3-2024 έγγραφο με το οποίο
διαβιβάζονται στην υπηρεσία μας συμπληρωματικά
στοιχεία και διευκρινήσεις όσον αφορά στις κυκλοφοριακές ρυθμίσεις του θέματος. Το παραπάνω έγγραφο
πρωτοκολλήθηκε στην Υπηρεσία μας στις 13/3/2024 και
έλαβε τον υπ’ αρ. 36917.
19. Το υπ’ αρ. 198/22-1-2024 έγγραφο του Ο.Σ.Ε.Θ. Α.Ε.
20. Το γεγονός ότι η ευθύνη για την υλοποίηση του
έργου του θέματος και την επιλογή, το μέγεθος και το
χρόνο κατάληψης των εργοταξιακών χώρων ανήκει
αποκλειστικά στον Δήμο Ωραοκάστρου, ο οποίος είναι
κατά νόμο ο αρμόδιος φορέας υλοποίησης του έργου
του θέματος.
21. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού. Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την εφαρμογή τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’ αρ. 32/26-1-2024 (ΑΔΑ: 6ΚΚ7ΩΩΗΖ-ΙΩ6) απόφασης Δημοτικού Συμβουλίου του Δήμου
Ωραιοκάστρου που αφορά σε προσωρινές κυκλοφορικές ρυθμίσεις επι της Δημοτικής οδού της Κεντρικής
εισόδου της Τ.Κ Νεοχωρούδας, από τη διασταύρωση
με Ε.Ο Θεσσαλονίκη - Κιλκίς έως την τοπική κοινότητα
της Νεοχωρούδας στα πλαίσια του έργου: «Συντήρηση
οδού κεντρικής εισόδου Τ.Κ Νεοχωρούδας του Δήμου
Ωραιοκάστρου».
Οι κυκλοφοριακές ρυθμίσεις της παρούσης αφορούν
στην εναλλάξ κυκλοφορία της αμφίδρομης κίνησης
των οχημάτων από το εκάστοτε ελεύθερο οδόστρωμα
ελάχιστου πλάτους 3,25m σε κινητό εργοτάξιο μέγιστου
συνεχόμενου μήκους 50m με τη βοήθεια σηματωρών
στα εξής οδικά τμήματα:
• Στο οδικό τμήμα από την κεντρική πλατεία Νεοχωρούδας θέση Α (x: 404945.76, ψ: 4509909.548) έως τη
διασταύρωση προς τον οικισμό Πενταλόφου θέση B
(x: 404405.252, ψ: 4508316.948) μήκους περίπου 1.200m.
• Στο οδικό τμήμα από τη διασταύρωση προς τον οικισμό Πενταλόφου θέση B (x: 404405.252, ψ: 4508316.948)
έως τη διασταύρωση με την Ε.Ο 65 Θες/νίκη - Κιλκίς,
θέση Γ (x: 402919.207, ψ: 4506109.903) μήκους περίπου
3.300m.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
Αναλυτική περιγραφή των κυκλοφοριακών ρυθμίσεων
όπως εγκρίνονται με την παρούσα υπάρχει στην κυκλοφοριακή μελέτη που συνοδεύει την Α.Δ.Σ του θέματος
(16ο και 18ο), εφόσον δεν αντίκεινται στους όρους και
τις προϋποθέσεις της παρούσης.
Οι κυκλοφοριακές ρυθμίσεις της παρούσης ισχύουν
σύμφωνα με το χρονοδιάγραμμα εργασιών της Τεχνικής
Έκθεσης που συνοδεύει την Απόφαση Δ.Σ του θέματος
και θα εφαρμόζονται αποκλειστικά κατά τη διάρκεια της
ημερήσιας λειτουργίας του εργοταξίου ανά οδικό τμήμα
εργασιών μέγιστου μήκους 50m, κατ’ εφαρμογή των σχετικών Οδηγιών (8ο σχ.). Για την έναρξη εφαρμογής των
κυκλοφοριακών ρυθμίσεων στο εκάστοτε οδικό τμήμα,
θα πρέπει να έχουν αρθεί οι κυκλοφοριακές ρυθμίσεις
της προγενέστερης φάσης εργασιών. Με το πέρας της
ημερήσιας λειτουργίας του εργοταξίου, οι εν λόγω κυκλοφοριακές ρυθμίσεις θα απομακρύνονται και η οδός
θα αποδίδεται στην κυκλοφορία με όρους ασφάλειας.
Η έναρξη ισχύος της παρούσης ορίζεται με την τοποθέτηση της σχετικής εργοταξιακής σήμανσης σύμφωνα
με την κείμενη νομοθεσία (τοποθέτηση των οικείων πινακίδων, σηματοδοτών ή των διαγραμμίσεων στο οδό-
στρωμα) και την έγγραφη ενημέρωση όλων των εμπλεκόμενων φορέων (αρμόδιο τμήμα Τροχαίας, αρμόδια
Τεχνική υπηρεσία, ΟΣΕΘ, κ.λπ.).
Η εν λόγω έγκριση χορηγείται με τις εξής προϋποθέσεις:
1. Καθ’ όλη της διάρκεια εφαρμογής των κυκλοφοριακών ρυθμίσεων της παρούσης θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών απ’ ‘όλους τους εμπλεκόμενους φορείς στο
πλαίσιο των αρμοδιοτήτων τους.
2. Με την παρούσα εγκρίνονται τα μέτρα ρύθμισης
της κυκλοφορίας όπως προέκυψαν από τη σχετική κυκλοφοριακή μελέτη η οποία ελέγχθηκε και εγκρίθηκε
από την αρμόδια τεχνική υπηρεσία κατ’ εφαρμογή των
διατάξεων της παρ. 1 του άρθρου 52 του ΚΟΚ.
3. Η παρούσα απόφαση αφορά στην έγκριση του
μέτρου ρύθμισης της κυκλοφορίας και όχι της κυκλοφοριακής μελέτης και της εργοταξιακής σήμανσης που
συνοδεύει την Απόφαση Δ.Σ του θέματος. Αρμόδιος
φορέας για τη μελέτη εφαρμογής των κυκλοφοριακών
ρυθμίσεων της παρούσης, την επιλογή και χωροθέτηση
της κατάλληλης εργοταξιακής σήμανσης κατ’ εφαρμογή
των σχετικών Οδηγιών, είναι ο κατά περίπτωση αρμόδιος
φορέας συντήρησης της υπό παρέμβαση οδού, σύμφωνα με τις διατάξεις του άρθρου 10 του ν. 2696/1999.
4. Τα γεωμετρικά χαρακτηριστικά, η σήμανση και η
εφαρμογή των περιοριστικών μέτρων θα είναι σύμφωνα
με τις Προδιαγραφές και Οδηγίες Σήμανσης Εκτελούμενων Έργων (ΟΜΟΕ - ΣΕΕΟ) (Β’ 905) κατ’ εφαρμογή των
τυπικών σχεδίων και προσαρμοσμένα στα ιδιαίτερα
χαρακτηριστικά του υπό παρέμβαση οδικού δικτύου
(8ο σχ.).
5. Προϋπόθεση αποκλεισμού πρόσβασης οχημάτων
σε τμήμα κάθετης οδού, είναι η ύπαρξη παρακαμπτήριας
οδού με γεωμετρικά και λειτουργικά χαρακτηριστικά
ικανά για την εξυπηρέτηση του επιπλέον κυκλοφοριακού
φόρτου και θα είναι η χρονικά η μικρότερη δυνατή (έως
15 min) ώστε να περιοριστεί στο ελάχιστο η όχληση στην
εύρυθμη κυκλοφορία των οχημάτων,
6. Στην περίπτωση αποκλεισμού πρόσβασης από τμήμα κάθετης οδού, εφόσον από την αρμόδια υπηρεσία
κρίνεται απαραίτητο, οι οδηγοί θα πρέπει να ενημερώνονται με πληροφοριακές πινακίδες για τις διαδρομές
παράκαμψης μέσω παρακείμενων οδών των κλειστών
οδικών τμημάτων. Η χωροθέτηση της σήμανσης για την
καθοδήγηση των οδηγών στη διαδρομή παράκαμψης
θα πρέπει να είναι κατατοπιστική, έγκαιρη και ευκρινής
κατ’ εφαρμογή των σχετικών Προδιαγραφών δεδομένου
ότι ο πλεονασμός μπορεί να επιφέρει σύγχυση στους
χρήστες της οδού.
7. Η διαδοχή των εργασιών θα καθορίζεται με κριτήρια
την εύρυθμη λειτουργία της κυκλοφορίας.
8. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε να εξα-
σφαλίζει την επαρκή ορατότητα για την ασφαλή κίνηση
των χρηστών της οδού. Κατά τη διάρκεια της νύχτας, η
σήμανση θα πρέπει να προσαρμόζεται με την τοποθέτηση του κατάλληλου εξοπλισμού (αναλάμποντες φανοί,
κ.λπ.) που θα εξασφαλίζει την ασφάλεια των χρηστών
της οδού (οχημάτων και πεζών) κατά τη διέλευση τους.
9. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
10. Πριν την έναρξη των εργασιών θα πρέπει να γίνει ενημέρωση τυχόν επιχειρήσεων που επηρεάζονται
από τις κυκλοφοριακές ρυθμίσεις του θέματος ώστε να
εξασφαλίζεται η ανεμπόδιστη και με όρους ασφάλειας
λειτουργία τους.
11. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις.
12. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
13. Οι κυκλοφοριακές ρυθμίσεις της παρούσης κατά τη
διάρκεια της λειτουργίας του εργοταξίου θα πρέπει να
υποστηρίζονται από σηματωρούς για την καθοδήγηση
ανά περίπτωση.
14. Μέσα στο ωράριο λειτουργίας θα πρέπει να είναι
δυνατή ανά πάσα στιγμή η άμεση απελευθέρωση σημασμένου διαδρόμου πλάτους κατ’ ελάχιστο 3,00m για
τη διέλευση οχημάτων ανάγκης σε τυχόν αποκλεισμένο
τμήμα κάθετη οδού.
15. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την Απόφαση Δ.Σ του θέματος
16. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Οι αρχές στις οποίες κοινοποιείται η παρούσα Απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
Η παρούσα απόφαση αναρτάται στο διαδίκτυο, στον
ιστότοπο του Προγράμματος «Διαύγεια», σύμφωνα με τις
διατάξεις του ν. 3861/2010 (Α’ 112) και δημοσιεύεται στην
Εφημερίδα της Κυβερνήσεως, σύμφωνα με το άρθρο 109
του ν. 2696/1999 (Α’ 57).
Θεσσαλονίκη, 27 Μαρτίου 2024
Ο Γραμματέας
της Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 42647
(3)
Δημοσίευση της υπ’  αρ. 10/05.02.2024 απόφασης του Διοικητικού Συμβουλίου της
Δημοτικής
Επιχείρησης
Ύδρευσης
Αποχέτευσης Δήμου Βόλβης (Δ.Ε.Υ.Α.Β.) Νομού Θεσ-
σαλονίκης, η οποία εγκρίθηκε με την υπ’ αρ. 45/
27.02.2024 όμοια του Δημοτικού Συμβουλίου Δήμου Βόλβης, περί σύστασης μη αμειβόμενης Επι-
τροπής και ορισμός μελών αυτών, για την κρίση
και λήψη αποφάσεων επί αιτημάτων καταναλωτών- ιδιωτών στη Δ.Ε.Υ.Α.Β. Νομού Θεσσαλονίκης
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Τις διατάξεις της παρ. 3 του άρθρου 5 του
ν. 1069/1980 «Περί κινήτρων για την ίδρυση επιχειρήσεων ύδρευσης και αποχέτευσης» (Α’ 191).
2. Τις διατάξεις των άρθρων 6 και 214 του ν. 3852/2010
«Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α’ 87), καθώς και εκείνες του άρθρου 24 του π.δ.
142/2010 «Οργανισμός της Αποκεντρωμένης Διοίκησης
Μακεδονίας - Θράκης» (Α’ 235).
3. Τις διατάξεις των άρθρων 28 και 28Α του ν. 4354/2015
«Εκδημοκρατισμός της Διοίκησης - Καταπολέμηση γραφειοκρατίας και Ηλεκτρονική Διακυβέρνηση, Αποκατά-
σταση αδικιών και άλλες διατάξεις» (Α’ 47).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών, αναφορικά με τον δι-
ορισμό του Ιωάννη Σάββα του Κωνσταντίνου στη θέση
του Γραμματέα της Αποκεντρωμένης Διοίκησης Μακεδονίας - Θράκης.
5. Την υπ’ αρ. 3028/22.02.2011 (Β’ 392) απόφαση του
Γενικού Γραμματέα Αποκεντρωμένης Διοίκησης Μακεδονίας - Θράκης, αναφορικά με τη σύσταση της επιχεί-
ρησης με την επωνυμία: «Δημοτική Επιχείρηση Ύδρευσης - Αποχέτευσης Δήμου Βόλβης».
6. Την υπ’ αρ. 10/05.02.2024 απόφαση του Διοικητικού
Συμβουλίου της Δημοτικής Επιχείρησης Ύδρευσης Αποχέτευσης (Δ.Ε.Υ.Α.) Δήμου Βόλβης Νομού Θεσσαλονίκης,
αναφορικά με το αντικείμενο του θέματος.
7. Την υπ’ αρ. 45/27.02.2024 απόφαση του Δημοτικού
Συμβουλίου Δήμου Βόλβης, αναφορικά με την έγκριση
της υπ’ αρ. 10/05.02.2024 απόφασης του Διοικητικού
Συμβουλίου της Δ.Ε.Υ.Α. Δήμου Βόλβης, σχετικά με τον
αντικείμενο του θέματος.
8. Το γεγονός ότι από τις διατάξεις της απόφασης αυτής δεν προκαλείται πρόσθετη δαπάνη στον προϋπολο-
γισμό της επιχείρησης, αποφασίζουμε:
Την δημοσίευση της υπ’ αρ. 10/05.02.2024 απόφασης
του Διοικητικού Συμβουλίου της Δημοτικής Επιχείρησης
Ύδρευσης Αποχέτευσης Δήμου Βόλβης (Δ.Ε.Υ.Α.Δ.Δ.) Νομού Θεσσαλονίκης, η οποία εγκρίθηκε με την υπ’ αρ. 45/
27.02.2024 όμοια του Δημοτικού Συμβουλίου Δήμου
Βόλβης, σχετικά με τη σύσταση μη αμειβόμενης Επιτροπής στη Δημοτική Επιχείρηση ύδρευσης Αποχέτευσης
(Δ.Ε.Υ.Α.)Δήμου Βόλβης Νομού Θεσσαλονίκης για τον
έλεγχο των αιτημάτων και ενστάσεων των καταναλωτών,
σύμφωνα με την κείμενη νομοθεσία, ως ακολούθως:
1. Τον ορισμό τριμελούς Επιτροπής, με τα κάτωθι τακτικά και αναπληρωματικά μέλη: α) την Στέλλα Σαλέπη του
Σεραφείμ, μέλος του Δ.Σ. της Δ.Ε.Υ.Α. Δήμου Βόλβης, δημοτική σύμβουλο, (ΑΔΤ: Α0 103996), με αναπληρωτή αυ-
τής τον Νικόλαο Πανταζίδη του Κυριάκου, μέλος του Δ.Σ.
της Δ.Ε.Υ.Α. Δήμου Βόλβης, δημοτικό σύμβουλο (ΑΔΤ: ΑΗ
680306), β) τον Ραφαήλ Αμανετίδη του Ιωάννη, μέλος
του Δ.Σ. της Δ.Ε.Υ.Α. Δήμου Βόλβης, δημοτική σύμβουλο
(ΑΔΤ: ΑΜ 289043), με αναπληρωτή του τον Αθανάσιο
Μόσχου του Κωνσταντίνου, μέλος του Δ.Σ. της Δ.Ε.Υ.Α.
Δήμου Βόλβης, δημοτικό σύμβουλο (ΑΔΤ: ΑΟ 657987)
και γ) τον Κωνσταντίνο Μουρατίδη του Δημητρίου, μέλος
του Δ.Σ. της Δ.Ε.Υ.Α. Δήμου Βόλβης, δημοτικό σύμβουλο
(ΑΔΤ: ΑΒ 156024), με αναπληρωτή του τον Επαμεινώνδα
Όχονο του Σεραφείμ, μέλος του Δ.Σ. της Δ.Ε.Υ.Α. Δήμου
Βόλβης, δημοτικό σύμβουλο (ΑΔΤ: ΑΙ 734864). Πρόεδρος
της Επιτροπής ορίζεται η Στέλλα Σαλέπη του Σεραφείμ
και Αντιπρόεδρος ο Ραφαήλ Αμανετίδης του Ιωάννη.
2. Οι αρμοδιότητες της επιτροπής αυτής προτείνεται
να είναι η λήψη αποφάσεων που αφορούν τα παρακάτω θέματα: α) τη διόρθωση λογαριασμών μετά από
υπόδειξη της ταμειακής υπηρεσίας, β) την κατάταξη σε
ειδικό μειωμένο τιμολόγιο για άτομα με ειδικές ανάγκες
και άλλες κατηγορίες πολιτών, γ) την έγκριση μελετών
διάθεσης υγρών αποβλήτων στις Εγκαταστάσεις Επεξεργασίας Λυμάτων Ασπροβάλτας και Μαδύτου, δ) την
έγκριση ή μη υδροδότησης οικοπέδων, ακινήτων εκτός
σχεδίου, ακινήτων που δεν διέρχεται αγωγός διανομής
μπροστά από το ακίνητο και χρειάζεται επέκταση δικτύου, ε) την λήψη αποφάσεων επί παντός θέματος που
αφορά αιτήματα πολιτών, στ) την έγκριση χρηματικών
καταλόγων ύδρευσης αποχέτευσης, ζ) τη διακοπή υδροδότησης λόγω χρεών, η) την άρση οφειλών από Δημόσια
Οικονομική Υπηρεσία (Δ.Ο.Υ.), θ) τη βεβαίωση οφειλών
στη Δ.Ο.Υ., καθώς και ι) τις επιστροφές εγγυήσεων των
καταναλωτών.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 27 Μαρτίου 2024
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
Αριθμ. 15079
(4)
Καθιέρωση υπερωριακής εργασίας σαράντα πέντε (45) υπαλλήλων της Διεύθυνσης Διοίκησης της
Γενικής Διεύθυνσης Εσωτερικής Λειτουργίας της
Αποκεντρωμένης Διοίκησης Ηπείρου - Δυτικής
Μακεδονίας για το Α’ εξάμηνο έτους 2024.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α. Του ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
β. Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα
Καλλικράτης» (Α’ 87).
γ. Του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο δια-
δίκτυο ‘’Πρόγραμμα Διαύγεια’’ και άλλες διατάξεις» (Α’ 112).
δ. Του ν. 4270/2014 «Αρχές δημοσιονομικής διαχείρισης
και εποπτείας (ενσωμάτωση της Οδηγίας 2011/85/ΕΕ) δημόσιο λογιστικό και άλλες διατάξεις» (Α’ 143).
ε. Του άρθρου 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
στ. Του ν.4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση
τεχνικών προδιαγραφών για τα επιμέρους επιγραμμικά
συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’136).
ζ. Του ν. 5045/2023 «Ενίσχυση του εισοδήματος των μισθωτών, των νέων, της οικογένειας και της εργασίας - Συ-
νταξιοδοτικές ρυθμίσεις και άλλες επείγουσες διατάξεις»
(Α’ 136).
η) Του π.δ. 141/2010 «Οργανισμός της Αποκεντρωμένης
Διοίκησης Ηπείρου - Δυτικής Μακεδονίας» (Α’ 234).
θ) Του π.δ. 80/2016 «Ανάληψη υποχρεώσεων από τους
διατάκτες» (Α’ 145).
2. Την υπ’ αρ. 34019/2022 απόφαση του Υπουργού Εσωτερικών «Αυτοδίκαιη απαλλαγή του Βασιλείου Μιχελάκη
του Πολυκάρπου από τα καθήκοντα του Συντονιστή της
Αποκεντρωμένης Διοίκησης Ηπείρου -Δυτικής Μακεδονίας και ορισμός ασκούντα καθήκοντα Συντονιστή της Απο-
κεντρωμένης Διοίκησης Ηπείρου-Δυτικής Μακεδονίας»
(Υ.Ο.Δ.Δ. 435).
3. Την υπ’ αρ. 86779/19-12-2022 απόφαση του Υπουργού Εσωτερικών με θέμα «Διορισμός του Σεραφείμ Λιάπη
του Γεωργίου, στη θέση του μετακλητού Γραμματέα Αποκεντρωμένης Διοίκησης Ηπείρου - Δυτικής Μακεδονίας»
(Υ.Ο.Δ.Δ. 1183).
4. Την υπό στοιχεία 2/97758/ΔΕΠ/19-10-2023 εγκύκλιο
του Γενικού Λογιστηρίου του Κράτους με θέμα «Παροχή
οδηγιών για την εφαρμογή διατάξεων του Μέρους Γ’ του
ν. 5045/2023 «Ενίσχυση του εισοδήματος των μισθωτών,
των νέων, της οικογένειας και της εργασίας - Συνταξιοδοτικές ρυθμίσεις και άλλες επείγουσες διατάξεις» (Α’ 136).
5. Την υπ’ αρ. 59202/18-12-2023 (ΑΔΑ: 6ΠΙΔΟΡ1Γ-Σ2Υ)
απόφαση περί κατανομής πιστώσεων του τακτικού Προϋπολογισμού της Αποκεντρωμένης Διοίκησης Ηπείρου -
Δυτικής Μακεδονίας Οικ. έτους 2023.
6. Την υπό στοιχεία 2/113345/ΔΠΓΚ/20-12-2023 (ΩΧΛΕΗ20Χ) εγκύκλιο του Υπουργείου Εθνικής Οικονομίας και Οι-
κονομικών αναφορικά με την Εκτέλεση Προϋπολογισμού
οικονομικού έτους 2024.
7. Την υπ’ αρ. 504/2024/27-03-2024 απόφαση ανάληψης
υποχρέωσης του ασκούντος καθήκοντα Συντονιστή της
Αποκεντρωμένης Διοίκησης Ηπείρου - Δυτικής Μακεδονίας που καταχωρήθηκε με α/α 34525 στο Βιβλίο Εγκρίσεων
και Εντολών Πληρωμής της Υπηρεσίας.
8. Το γεγονός ότι παρίσταται ανάγκη παροχής εργασίας
πέρα από το κανονικό ωράριο των υπαλλήλων που απασχολούνται στη Διεύθυνση Διοίκησης της Αποκεντρωμέ-
νης Διοίκησης Ηπείρου - Δυτικής Μακεδονίας στην έδρα
καθώς και στα Τμήματα αυτής στους Νομούς χωρικής μας
αρμοδιότητας για την έγκαιρη αντιμετώπιση αυξημένων
αναγκών παράλληλα με το περιορισμένο ανθρώπινο δυναμικό και συνίσταται στην άσκηση εποπτείας-ελέγχου
νομιμότητας επί των πράξεων των Ο.Τ.Α. και των νομικών
τους προσώπων με στόχο την διασφάλιση της απρόσκοπτης λειτουργίας της διεύθυνσης.
9. Το γεγονός ότι από την απόφαση αυτή προκαλείται
συνολική δαπάνη τριάντα χιλιάδων πεντακοσίων πενήντα τεσσάρων ευρώ και ογδόντα λεπτών (30.554,80 €) η
οποία αφορά το A’ εξάμηνο του έτους 2024 και θα καλυφθεί από τις εγγεγραμμένες για το σκοπό αυτό πιστώσεις
του Φορέα 1.903 Ειδικού Φορέα 1903-999-0300000 και
ΑΛΕ 2120201001, αποφασίζουμε:
Εγκρίνουμε την καθιέρωση υπερωριακής εργασίας με
αμοιβή, πέραν του κανονικού ωραρίου κατά τις απογευματινές ώρες 16.00-22.00 των εργασίμων ημερών, για σαρά-
ντα πέντε (45) υπαλλήλους της Αποκεντρωμένης Διοίκησης Ηπείρου - Δυτικής Μακεδονίας, που απασχολούνται
στη Διεύθυνση Διοίκησης της Αποκεντρωμένης Διοίκησης
Ηπείρου - Δυτικής Μακεδονίας στην έδρα καθώς και στα
Τμήματα των Νομών αυτής χωρικής μας αρμοδιότητας, για
το χρονικό διάστημα από τη δημοσίευση της παρούσας σε
Φ.Ε.Κ. και έως 30-6-2024 και ειδικότερα έως εκατόν είκοσι
(120) ώρες για το Α’ εξάμηνο συνολικά ο καθένας.
Η κατανομή των ωρών, η συγκρότηση των συνεργείων
και η περιγραφή των συγκεκριμένων εργασιών που θα
πραγματοποιηθούν, θα γίνει με ευθύνη του Συντονιστή
της Αποκεντρωμένης Διοίκησης Ηπείρου - Δυτικής Μακεδονίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 28 Μαρτίου 2024
Ο Ασκών καθήκοντα Συντονιστή
Αποκεντρωμένης Διοίκησης
ΔΗΜΗΤΡΙΟΣ ΓΑΖΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
Αριθμ. οικ. 26562/12224
(5)
Καθιέρωση υπερωριακής εργασίας πέραν από τις
ώρες υποχρεωτικής απασχόλησης κατά το έτος
2024 για το μόνιμο προσωπικό που απασχολείται με το Πρόγραμμα Καταπολέμησης του δάκου
της ελιάς στην Περιφερειακή Ενότητα Κέρκυρας
(Πρόγραμμα δακοκτονίας 2024).
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 147/2010 (Α’ 240) «Οργανισμός της Περιφέρειας Ιονίων Νήσων».
3. Τις διατάξεις της παρ.  7 του άρθρου 25 του
ν. 2738/1999 (Α’ 180), σε συνδυασμό με τις διατάξεις της
παρ. 5 του άρθρου 34, του ν. 2768/1999 (Α’ 273).
4. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176) και ειδικότερα τις διατάξεις
των άρθρων 20 και 35 σύμφωνα με τις οποίες καθορίζεται από 01/01/2016 η αποζημίωση για εργασία καθ’
υπέρβαση του υποχρεωτικού ωραρίου αποζημίωση για
εργασία προς συμπλήρωση του υποχρεωτικού ωραρίου.
5. Τις διατάξεις του άρθρου 20 του ν.  4024/2011
(Α’ 226) περί υπερωριακής εργασίας και το υπ’ αρ. Οικ.
2/41768/0022/20-05-2014 έγγραφο του Γενικού Λογιστηρίου του Κράτους με θέμα «Κοινοποίηση διατάξε-
ων περί τροποποίησης της παρ. 1 του άρθρου 20 του
ν. 4024/2011».
6. Το π.δ. 80/2016 «Περί ανάληψης υποχρεώσεων από
τους διατάκτες» (Α’ 145).
7. Τις διατάξεις της παρ.  9 του άρθρου 66 του
ν. 4270/2014 «Αρχές δημοσιονομικής διαχείρισης και
εποπτείας (ενσωμάτωση της Οδηγίας 2011/85/ΕΕ)-δημόσιο λογιστικό και άλλες διατάξεις» (Α’ 143).
8. Τις διατάξεις του άρθρου 10 του ν. 2732/1999 «Παροχή Υπηρεσιών γεωπόνων και λοιπών υπαλλήλων στο
πρόγραμμα Δακοκτονίας, οι οποίοι υποχρεούνται να
παρέχουν τις υπηρεσίες τους και πέραν του κανονικού
ωραρίου ή τις Κυριακές και ημέρες αργίας, εφόσον επιβάλλεται από υπηρεσιακές ανάγκες» (Α’ 154).
9. Την υπ’ αρ. 123877/24-05-2005 (Β’ 775) απόφαση
των Υπουργών Οικονομίας και Οικονομικών και Αγροτικής Ανάπτυξης και Τροφίμων, σύμφωνα με την οποία
η διάρκεια της δακικής περιόδου ορίζεται από 1ης Μαρτίου έως και 31ης Δεκεμβρίου κάθε χρόνου.
10. Την υπ’  αρ. οικ. 390/183/03-01-2024 (ΑΔΑ:
Ψ0Π07ΛΕ-ΔΨΚ) απόφαση Περιφερειάρχη με θέμα «Διορισμός Εκτελεστικού Γραμματέα στην Περιφέρεια Ιο-
νίων Νήσων».
11. Την υπ’  αρ. οικ. 4622/2182/17-01-2024 (ΑΔΑ:
ΨΔΤΠ7ΛΕ-ΧΚΛ) απόφαση Περιφερειάρχη με θέμα «Μεταβίβαση αρμοδιοτήτων στον Αναπληρωτή Περιφερειάρ-
χη, στους Χωρικούς και Θεματικούς Αντιπεριφερειάρχες
και στον Εκτελεστικό Γραμματέα της Περιφέρειας Ιονίων
Νήσων».
12. Την υπ’  αρ. οικ. 16136/7429/22-2-2024 (ΑΔΑ:
Ρ3Σ67ΛΕ-4ΘΓ) απόφαση Περιφερειάρχη «Οργάνωση
προγράμματος Δακοκτονίας για την Περιφέρεια Ιονίων
Νήσων έτους 2024 - ανάθεση καθηκόντων προσωπικού
δακοκτονίας».
13. Την υπ’ αρ. 3029/10-1-2024 (ΑΔΑ: ΨΔΣΙ46ΜΤΛ6ΝΝΣ) απόφαση του Υπουργείου Εσωτερικών σχετικά
με την κατανομή ποσού ύψους έως 26.754.300,00€ σε
Περιφέρειες της χώρας από τους Κεντρικούς Αυτοτελείς
Πόρους έτους 2024 προς κάλυψη δαπανών δακοκτονίας
(για την Περιφέρεια Ιόνιων Νήσων ποσό 855.00,00 €).
14. Τον εγκεκριμένο προϋπολογισμό της Περιφέρειας
Ιονίων Νήσων.
15. Την με AA Βεβ:703 βεβαίωση της Διεύθυνσης
Οικονομικού της ΠΕ Κέρκυρας όπου βεβαιώνεται ότι
υπάρχουν εγγεγραμμένες πιστώσεις στον προϋπολογισμό 2024 της ΠΙΝ στο Φορέα 01295 και ΚΑΕ 051100001
ποσό 8.000,00 €.
16. Την υπ’ αρ. οικ.23433/10688/13-03-2024 (ΑΔΑ:
9Η8Ν7ΛΕ-158) απόφαση ανάληψης που καταχωρήθηκε
με α/α 766 στο βιβλίο εγκρίσεων και εντολών πληρωμής
της Διεύθυνσης Οικονομικού ΠΕ Κέρκυρας.
17. Την επιτακτική ανάγκη για απασχόληση του εμπλεκόμενου προσωπικού στο πρόγραμμα Δακοκτονίας
2024, δεδομένου ότι η φύση των εργασιών του προγράμματος δεν υπόκειται σε περιορισμούς του ωραρίου
λειτουργίας των υπηρεσιών, αποφασίζουμε:
Εγκρίνουμε την καθιέρωση υπερωριακής με αμοιβή
εργασίας για την κάλυψη της ανάγκης εφαρμογής των
διαδικασιών της καταπολέμησης του δάκου της ελιάς
έτους 2024, για πέντε (5) υπαλλήλους της Περιφέρειας
Ιόνιων Νήσων, Περιφερειακή Ενότητα Κέρκυρας, που
ασχολούνται με το πρόγραμμα της δακοκτονίας σύμφωνα με την ανωτέρω σχετ. 12 απόφαση του Περιφε-
ρειάρχη Ιονίων Νήσων περί «Οργάνωσης προγράμματος
Δακοκτονίας για την Περιφέρεια Ιονίων Νήσων έτους
2024 - Ανάθεσης καθηκόντων προσωπικού δακοκτονίας».
Καθορίζουμε τις ώρες υπερωριακής εργασίας από την
ημερομηνία δημοσίευσης στο ΦΕΚ έως και την 30η Ιουνίου 2024 σε 600 ώρες και από την 1η Ιουλίου 2024 έως και
την 31η Δεκεμβρίου 2024 σε 600 ώρες, για απογευματινή
εργασία, όχι όμως άνω των εκατόν είκοσι (120) ωρών ανά
εξάμηνο για κάθε υπάλληλο.
Κατανέμουμε τις ώρες υπερωριακής εργασίας ως εξής:
α. Διευθυντή Προγράμματος Δακοκτονίας μέχρι 120
ώρες από την ημερομηνία δημοσίευσης στο ΦΕΚ έως
και την 30η Ιουνίου 2024 και μέχρι 120 ώρες από την 1η
Ιουλίου 2024 έως και την 31η Δεκεμβρίου 2024.
β. Δύο (2) Επόπτες Προγράμματος Δακοκτονίας μέχρι
240 ώρες από την ημερομηνία δημοσίευσης στο ΦΕΚ
έως και την 30η Ιουνίου 2024 και μέχρι 240 ώρες από
την 1η Ιουλίου 2024 έως και την 31η Δεκεμβρίου 2024.
γ. Λογίστρια Προγράμματος Δακοκτονίας μέχρι 120
ώρες από την ημερομηνία δημοσίευσης στο ΦΕΚ έως
και την 30η Ιουνίου 2024 και μέχρι 120 ώρες από την 1η
Ιουλίου 2024 έως και την 31η Δεκεμβρίου 2024.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2125/07.04.2024
δ. Γραμματέα Προγράμματος Δακοκτονίας μέχρι 120
ώρες από την ημερομηνία δημοσίευσης στο ΦΕΚ έως
και την 30η Ιουνίου 2024 και μέχρι 120 ώρες από την 1η
Ιουλίου 2024 έως και την 31η Δεκεμβρίου 2024.
Η δαπάνη που θα προκληθεί από την παρούσα απόφαση θα καλυφθεί από πιστώσεις του προγράμματος
δακοκτονίας έτους 2024, αφορούν τους Κεντρικούς
Αυτοτελείς Πόρους της Περιφέρειας Ιονίων Νήσων και
έχει εγγραφεί η απαραίτητη πίστωση στον εγκεκριμένο
προϋπολογισμό της Περιφερειακής Ενότητας Κέρκυρας στον φορέα 01295 Κ.Α.Ε. 0511 00001 έξι χιλιάδες
(8.000,00 ευρώ).
Η ονομαστική κατανομή των συνολικά 600 ωρών για
το Α’ εξάμηνο 2024 και των συνολικά 600 ωρών για το
Β’ εξάμηνο 2024 σε κάθε απασχολούμενο υπάλληλο θα
γίνει με νεότερες αποφάσεις.
Η βεβαίωση της παρασχεθείσης εργασίας από το
εμπλεκόμενο προσωπικό θα γίνει με απόφαση του
Προϊσταμένου της Διεύθυνσης Αγροτικής Οικονομίας
της Περιφερειακής Ενότητας Κέρκυρας της Περιφέρειας
Ιονίων Νήσων.
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα, 26 Μαρτίου 2024
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ

[Source: 20240202125.pdf | Tokens: 31419]